Mike Pence
Michael Richard "Mike" Pence (rođen 7. juna 1959) američki je političar, bivši guverner savezne države Indiana i bivši potpredsjednik SAD-a. Član je Republikanske stranke. Ranije je bio predstavnik u Zastupničkog domu Kongresa SAD-a od 2001. do 2013. godine. Pence je bio predsjednik Republikanskog kluba zastupnika u Zastupničkom domu od 2009. do 2011. godine. Objavio je svoju kandidaturu za guvernera Indiane 5. maja 2011. godine. Na izborima za guvernera održanim 6. novembra 2012. godine osvojio je 49,62% glasova i mjesto guvernera Indiane. Spomnjao se i kao mogući republikanski kandidat u utrci za predsjednika SAD-a na izborima 2008. i 2012. U septembru 2010, Pence je bio jedan od glavnih favorita za predsjedničkog kandidata po anketama Value Voters Summita. Iako je na guvernerskim izborima 2016. imao pravo na ponovni izbor u novi četvorogodišnji mandat, na poziv republikanskog predsjedničkog kandidata Donalda Trumpa, Pence je u julu 2016. prihvatio da bude kandidat za potpredsjednika SAD-a na predsjedničkim izborima 2016. godine. Na mjestu republikanskog kandidata za mjesto guvernera Indiane na izborima 2016. zamijenio ga je Eric Holcomb, 51. potpredsjednik Indiane. Na predsjedničkim izborima 2016. Pence je uz Trumpa pobijedio kao potpredsjednički kandidat, a inauguracija predsjednika i potpredsjednika tradicionalno je održana 20. januara 2017. Četiri godine kasnije, 20. januara 2021. godine, na poziciji potpredsjednika naslijedila ga je Kamala Harris iz Demokratske stranke.